Όχι, δεν κάνετε λάθος.
Βλέπετε το Εγχειρίδιο για Δεσποινίδες στο Netflix.
Και, ναι, είναι ακόμη κωμωδία.
ΑΝΑΠΑΥΣΟΥ ΕΝ ΕΙΡΗΝΗ
ΕΓΧΕΙΡΙΔΙΟ ΓΙΑ ΔΕΣΠΟΙΝΙΔΕΣ
ΜΑΘΗΜΑ 5: ΜΕΙΝΕΤΕ ΠΙΣΤΟΙ ΣΤΗ ΔΕΣΠΟΙΝΙΔΑ ΣΑΣ
Για να καταλάβετε τι συμβαίνει,
πρέπει να γυρίσουμε 12 ώρες πίσω στην ιστορία μας.
Όταν ο ήρωάς μας φεύγει από τη δουλειά, χωρίς να ξέρει ότι τον παρακολουθούν.
-Σαντιάγο! -Δεσποινίς Μπιάντα.
Ποδήλατο; Μα περπατάτε τόσο γρήγορα.
Δεν απορώ, με τέτοια πόδια…
Για τα πόδια μου θα συζητήσουμε;
Όχι, για όσα είπατε στην Κριστίνα.
-Τρελαθήκατε; -Τώρα τρελάθηκα επειδή λέω την αλήθεια.
Τι περιμένατε να κάνω; Να σιωπήσω;
Να πέσω στην παγίδα που στήσατε;
Σαντιάγο!
Ομολογώ ότι δεν ήταν δίκαιο για εσάς.
Ήταν άδικο και για τους τρεις μας.
Ξέρετε γιατί δεν είπα στην Κριστίνα για ποιαν έχω αισθήματα.
Όχι, δεν ξέρω.
-Θα με αναγκάσετε να το πω; -Όχι, δεν θα σας πιέσω.
Με φιλήσατε.
-Γιατί του δίνετε τόση σημασία; -Έχει.
Δεν έχει. Ήταν απλώς μια παρόρμηση.
Ήδη το έχω σχεδόν ξεχάσει.
Τότε δεν πειράζει να το ξανακάνω.
-Και λέτε εμένα δειλό. -Ξέρετε τι θα πάθω αν το μάθει η Κριστίνα;
Αν το μάθει, εγώ θα χάσω τη μόνη μου οικογένεια.
Μα εσείς θα είχατε μια στέγη. Εγώ δεν θα είχα.
Αν το μάθει και το αποκαλύψει, δεν θα ξαναβρώ δουλειά.
Με συγχωρείτε.
Υποσχεθείτε να μην το πείτε.
Εντάξει. Μα δεν μπορώ να υποσχεθώ ότι τα αισθήματά μου για εσάς θα χαθούν.
Ούτε τα δικά σας.
Σας είπα ότι δεν έχω αισθήματα για εσάς.
Το ορκίζεστε;
Ειλικρινά, είμαι τόσο ανόητη.
Γιατί έχει πάντα τον τελευταίο λόγο;
Έχετε νέα να μου πείτε σήμερα;
Παρακολούθησα τον Σαντιάγο. Ούτε ίχνος άλλης γυναίκας.
Σου το είπα. Χειρότερη ντετέκτιβ δεν θα μπορούσες να βρεις.
Πάρε μια ειδική στην κατασκοπεία.
Δεν αφήνεις τους μεγάλους να συζητήσουν σοβαρά, Καρλότα;
Όπως προτιμάς.
Θέλω μόνο να ξέρεις
ότι η προσφορά μου ισχύει.
Δις Μπιάντα, προσευχηθήκατε για τη σωτηρία της ψυχής σας;
Είναι μάταιο.
-Είμαι ήδη καταδικασμένη. -Διασκεδάζεις, αδελφή;
Είναι τρελό να στέλνεις τη δίδα Μπιάντα να κατασκοπεύει τον Σαντιάγο, αδελφή.
Κι αν η σχέση του με την άλλη είναι διαφορετική;
Διαφορετική;
Από ποια άποψη;
Ίσως είναι δι' αλληλογραφίας.
-Ίσως δεν μένει εδώ η άλλη… -Μην το παιδεύετε, δεσποινίς.
Δεν μπορώ να τον χάσω.
Θα μάθω ποια είναι η άλλη.
Η ΑΛΛΗ
Και μάλιστα,
θα βγούμε έξω.
Δεσποινίς, η κατάσταση ξεφεύγει.
Θα ξετρυπώσω την αντίζηλό μου.
Ήμουν "η άλλη", έγινα "η αντίζηλος".
Πώς θα με πουν μετά;
Ελένα.
Θα τη βρω, ακόμη κι αν χρειαστεί να μπω στο στόμα του λύκου.
Πώς θα μπείτε μέσα; Ο κύριος Τόρες δεν είναι στο σπίτι.
Συγγνώμη, Χουάνα.
Πήγαμε να πάρουμε πάστες στην καφετέρια κι έχυσα το τσάι μου.
Κοιτάξτε πώς έγινα.
Θα σας πάω μέσα να το καθαρίσετε.
Μην ανησυχείτε. Θα το φροντίσω εγώ.
Κυρία Χουάνα, θα φέρετε ένα ποτήρι νερό, παρακαλώ;
Στέγνωσα από τη δίψα.
Ξέρετε, ήμουν σίγουρη ότι θα έρθετε να δείτε τον Σάντι μου,
να του μιλήσετε μετά απ' ό,τι έγινε την τελευταία φορά που ήρθατε.
Ξέρετε.
Το φιλί!
Τι επιδιώκετε;
Μη μας ακούσει η δεσποινίς.
-Τα χρήματά του; -Δεν είμαι πόρνη, δόνα Χουάνα.
-Γιατί τον φιλήσατε; -Αυτός με φίλησε!
Να μην ακούσει η δεσποινίς.
Του εξήγησα ήδη ότι δεν με ενδιαφέρει.
-Δεν σας βγάζει απ' το μυαλό του. -Επειδή είναι ξεροκέφαλος.
Ναι, όντως είναι.
-Και εξυπνάκιας. -Ναι, κι αυτό.
Μην αλλάζετε θέμα. Αν δεν τον αγαπάτε, να του το πείτε.
Να λήξει αυτή η ανοησία μια για πάντα.
Έτοιμη!
Θαυμάσια.
Μα δεν βγάλατε τον λεκέ, καλή μου.
Γι' αυτό πρέπει να πάμε σπίτι, να αλλάξω.
Ευχαριστώ πάντως, Χουάνα. Είστε θησαυρός.
-Πάμε, δεσποινίς Μπιάντα; -Πάμε.
Δεν βρήκα επιστολές. Όμως…
Δική της είναι. Είμαι σίγουρη.
-Δεν είμαι δειλός! -Αποδείξτε το!
Είναι δική σας.
Θα την άφησα τις προάλλες.
Όταν πήγατε να ρωτήσετε γιατί δεν με επισκέφθηκε.
Φοβάμαι ότι έχω πάθει εμμονή.
Αν χάσω τον Σαντιάγο, θα απομείνω μόνη με το μωρό.
Δεν πρόκειται.
Το εγγυώμαι εγώ.
Διότι θα το εμποδίσω.
Πεισματάρης ο Σαντιάγο, μα το ίδιο κι εγώ.
Ξέρω ακριβώς πώς να τον μεταπείσω.
Δεσποινίς Κάσας;
Ρώτησα σε ποιο δωμάτιο μένετε.
Σας έφερα αυτό.
Ευχαριστώ. Είστε πολύ ευγενική.
Πείτε μου, τι σας φέρνει εδώ;
Δείχνατε πολύ μελαγχολικός τις προάλλες.
Ήθελα να βεβαιωθώ ότι είστε καλά.
-Επιτρέπετε; -Παρακαλώ.
Με συγχωρείτε.
Γκαμπριέλ!
Γκαμπριέλ, εγώ είμαι.
Είναι επείγον.
Αλίθια, μείνετε εδώ, παρακαλώ.
Μην ανησυχείτε.
Εντάξει.
-Γεια. -Γεια.
Έχουμε μέρες να μιλήσουμε, αλλά θέλω μια χάρη.
-Θυμάσαι τον κύριο Τόρες; -Ναι, τον γραφιά.
-Αμφιταλαντεύεται για τη δίδα Μενθία. -Διότι του αρέσεις εσύ.
Είναι ολοφάνερο.
Αν μας δει μαζί, ίσως πάψει να ενδιαφέρεται.
Γεια σου, Ελένα.
-Δεν είναι όπως νομίζεις. -Όχι, πολύ χειρότερο.
Σε ανακάλυψα.
Έμπλεξες με τον πρώην μνηστήρα της δεσποινίδας σου.
-Ευτυχώς που δεν κρυφάκουσε. -Πες μου.
Με τον Γκαμπριέλ γνωριζόμαστε καιρό.
Το είπα στην Κριστίνα. Έχει κατανόηση, όχι σαν τη δεσποινίδα σου.
Πρώην δεσποινίδα μου. Εξαιτίας σου με απέλυσε.
Εσύ τη χαστούκισες. Αν δεν το έκανες, δεν θα σε απέλυε.
Εσύ το προκάλεσες.
Συνωμοτούσες με την Ανγκούστιας για να απολυθώ.
Θέλω τη θέση σου.
Θα κάνω ό,τι χρειαστεί για να την πάρω.
Ινές.
Για ποιον είναι το κουτί;
Για τη δεσποινίδα Καρλότα.
Την Καρλότα;
Δώσ' το. Θα της το πάω εγώ.
Δεσποινίς, έχω πολλά να κάνω.
Πολύ ωραία. Ευθεία.
Καρλότα!
-Τι συμβαίνει; -"Τι συμβαίνει;"
Οι φάρσες σας δεν είναι αστείες! Αυτό το πακέτο απευθυνόταν σ' εσάς.
Σ' εμένα;
Ναι, σ' εσάς.
-Δεν σχεδίασα εγώ αυτήν την ιδιοφυή πράξη. -Πάψτε.
"Η οικογένεια Θαπίκο προσκαλεί τη δόνα Καρλότα Μενθία
σε μια συνεδρία με το επιφανές μέντιουμ Κάρμεν Σολέρ".
Η Κάρμεν Σολέρ.
Σάρα, διάβασε το εσύ. Δεν μπορώ.
"Η πρόσκληση αυτή επεκτείνεται σε όλη την οικογένειά σας.
Ελάτε. Θα είναι μια νύχτα τρόμου".
-Καρλότα, είσαι καλά; -Όχι. Κοντεύω να λιποθυμήσω.
Με προσκάλεσαν! Εμένα!
Με την Κάρμεν Σολέρ, το πιο χαρισματικό και ισχυρό μέντιουμ.
Επικοινώνησε με τα πνεύματα του Μπέκερ, του Μπέντζαμιν Φράνκλιν, του Κολόμβου.
Να μην πάτε. Είστε μικρή κι επηρεάζεστε πολύ.
Δεν είναι πολύ αργά να ανησυχείτε γι' αυτό;
Μόνο ένας μπορεί να το αποφασίσει.
ΓΑΜΟΣ ΓΑΛΛΟ-ΙΣΠΑΝΙΚΗΣ ΑΡΙΣΤΟΚΡΑΤΙΑΣ
-Τον άτιμο. -Πατέρα!
ΑΝΤΑΠΟΚΡΙΤΗΣ
Τι θέλετε;
Οι Θαπίκο κάλεσαν τη δίδα Καρλότα και την οικογένεια
σε πνευματιστική συνεδρία.
Να πάμε; Σας παρακαλώ.
Έχω επαγγελματικό δείπνο, αλλά μπορεί να σας συνοδεύσει η δις Μπιάντα.
Κι εσύ, Κριστίνα, θα δεις τον Σαντιάγο.
Τόσο εύκολα; Συνήθως ικετεύουμε λίγο παραπάνω.
Η καλύτερη βραδιά της ζωής μου.
Η Κάρμεν Σολέρ είναι διάσημη σε όλη την πόλη!
-Ίσως να δημοσίευσαν… -Μη!
Μια στιγμή, πατέρα.
Τι τρέχει, Καρλότα;
Δεν γράφει τίποτε για την Κάρμεν.
Μα μόλις την άνοιξες. Κοίτα.
-Δεν έχει τίποτε. -Τι συμβαίνει;
Θα αφήσετε την εφημερίδα…
Παντρεύεται;
Ο Εδουάρδο παντρεύεται.
Η νεαρή είναι από ευγενή γαλλική οικογένεια.
Μια μικρή δούκισσα.
Είναι όμορφη. Αναρωτιέμαι πόσο καιρό είναι αρραβωνιασμένοι.
Μη γελιέστε. Δάκρυα πληγωμένης περηφάνιας, όχι ραγισμένης καρδιάς.
Μην προσποιείστε μαζί μου.
Κανονίστε να δω τον Σαντιάγο απόψε.
Θα παντρευτούμε.
Και θα ευτυχήσουμε πιο πολύ από δαύτους.
Αυτή η νύχτα θα είναι ατέλειωτη.
Αυτό το διαολεμένο κουτί!
Κράτα τις βλαστήμιες για τα σεπαρέ στις καφετέριες, γιε μου.
Δεν είναι πολύ πρωτότυπο αντικείμενο;
Εγώ που το άνοιξα, ξέρω.
"Επικοινωνήστε με τους αγαπημένους σας".
Ποτέ δεν σου άρεσαν οι φάρσες. Είσαι γκρινιάρης.
Όπως ο πατέρας σου, ο Θεός να τον αναπαύει.
Συνεχώς γκρίνιαζε.
Εγώ ήμουν η μόνη που τον κατάφερνε να χαμογελάσει.
Μόνο εγώ είμαι ευχάριστη εδώ μέσα.
Μήνες τώρα ήθελα να παρευρεθώ σε μια συνεδρία της.
Ίσως έχω ευκαιρία να επικοινωνήσω με την εξαδέλφη μου.
Μητέρα, να τιμούμε τη ζωή, όχι τον θάνατο.
Τι σημαίνει αυτό; Δεν θα με συνοδεύσεις στη συνεδρία με το μέντιουμ;
Ασφαλώς και θα έρθω. Οι Θαπίκο έχουν εξαιρετική κάβα.
Άκουσες τον γιο μου, Αντελίτα. Αν θέλεις ρεπό απόψε…
Να χάσει τέτοιο πράγμα; Αδύνατον. Πρέπει να έρθει.
Όχι, άσε ήσυχη την κοπέλα.
Μπορεί να κάνει ό,τι επιθυμεί. Δεν θέλω να την αναγκάσω.
Δεν έχω κάτι καλύτερο να κάνω.
Θα πάμε οι τρεις μας, τότε.
Αν μου επιτρέπετε.
Οι μαργαρίτες είναι έτοιμες για το δωμάτιό σου.
Κι έχω ένα μικρό δώρο για σένα.
Δώρο;
Για εμένα;
Από τότε που τον κατσάδιασες, ο γιος μου έχει αλλάξει.
Ίσως να είσαι πιο ισχυρή κι από την Κάρμεν Σολέρ.
Λατρεύω τα πάντα, μητέρα. Τα λουλούδια, ειδικά το ύφασμα…
Σε άκουσα για τα χρώματα.
Ναι, το ξέρω. Κρίμα που δεν είδαμε πώς αντέδρασαν στις προσκλήσεις.
Κοίτα. Οι θέσεις των καλεσμένων γύρω από τον πίνακα Ουίτζα.
Μα, μητέρα, θέλετε να καθίσω δίπλα στον κύριο Μονσάλβε;
Ασφαλώς. Με όλη αυτήν την τρομάρα, ίσως ανθίσει μια σχέση μεταξύ σας.
Λαμπρή ιδέα δεν είναι;
Λίγο τολμηρή. Πολύ νωρίς, δεν νομίζετε;
Ναι. Η Χοσεφίνα έχει δίκιο. Ίσως είναι πολύ νωρίς.
Μην παριστάνεις την αθώα. Ο πατέρας σου δεν είναι εδώ.
Φρόντισε αυτό. Θα πάω να δω πώς πάει το γεύμα.
-Θα μπορούσατε να επιμείνετε λίγο. -Τώρα φταίω εγώ;
Εσείς χρησιμοποιήσατε τον Ντανιέλ ώστε να ζηλέψω.
Ίσως ήταν αδέξια απόπειρα, αλλά ήταν σίγουρα αποτελεσματική.
Ελάτε τώρα. Θα μας δουν.
-Σταματήστε. -Δεν θα μας δουν.
-Θα με τρελάνετε. -Ωραία. Θα είμαστε δύο οι τρελές.
Πρέπει να ξεφορτωθούμε τον κ. Μονσάλβε.
Αν είναι για τα μαύρα ρούχα…
Πιο ταιριαστά από ποτέ.
Δεν θα πήγαινα σε τέτοια συνεδρία αλλιώς.
Η μητέρα σας θα ήταν περήφανη.
Είδα τις αδελφές σας να παρουσιάζονται στην κοινωνία, και ένα έχω να πω,
εσείς θα μου λείψετε πιο πολύ.
Επειδή θα είστε μόνη.
Επειδή δεν θα με ενοχλείτε με τις φάρσες σας.
Μη διανοηθείτε καν μια φάρσα εκεί.
Μην κηλιδώσετε το όνομα Μενθία. Αφήστε τις φάρσες για το σπίτι.
-Δεν καταλαβαίνω την απάθειά σου. -Καρλότα, δεν υπάρχουν πνεύματα.
Μιλάς σαν εκπρόσωπος του Δαρβίνου στη Γη.
Δις Μπιάντα, πιστεύετε σε αυτά;
Δεν θα ήξερα πώς να απαντήσω.
Κάποιοι επωφελούνται πείθοντας τους άλλους…
Η Κάρμεν Σολέρ διαφέρει.
Δεν έχετε δει τι μπορεί να κάνει.
Πώς είσαι τόσο σίγουρη;
Ζει ανάμεσα σε δύο κόσμους, τον πνευματικό και τον υλικό.
Η αντίληψη και η ευαισθησία της είναι σε υπεραισθητικό επίπεδο.
Κι αν σε κοιτάξει,
βλέπει την ψυχή σου.
Η Κάρμεν Σολέρ είναι μοναδική.
Οι ζωές μας θα αλλάξουν για πάντα.
Θα το δείτε.
Οι αδελφές Μενθία!
Η επίτιμη καλεσμένη μου.
Φλέγεσαι να γνωρίσεις την κυρία Σολέρ;
Θέλω να μάθω τα πάντα για το αντικείμενο.
Εσύ εκτιμάς τη δημιουργικότητά μου.
Είπα στον πατέρα μου να γράψει ένα άρθρο ο Σαντιάγο.
Θα φανεί τυχαία η συνάντησή σας.
Δεν θα τον κλέψει αυτή η τσούλα.
ΤΣΟΥΛΑ
Τώρα έγινα "η τσούλα", φυσικά.
Μάλλον προτιμώ το "η άλλη".
Κόρη μου, έλα μαζί μου. Θέλω να μιλήσω στον μνηστήρα σου.
Κύριε Μονσάλβε.
Ναι. Ναι, με συγχωρείτε.
Κυρία Ντε Όρμπε.
Παραλίγο να τον πεθάνουμε, Θεός φυλάξοι.
Η πρώτη σας πνευματιστική συνεδρία;
Λένε ότι είναι της μόδας, αλλά δεν με τρομάζουν.
Έχω ατσάλινα νεύρα.
Ποιος το φανταζόταν;
Μόνο για εμένα μπορώ να πω.
Το παραφυσικό με συναρπάζει, αλλά εγώ επηρεάζομαι εύκολα.
Μην ανησυχείτε. Θα είμαι στο πλευρό σας.
Αν φοβηθείτε, μπορώ να σας καθησυχάσω.
Απίστευτο που έφερε η Έστερ την τόσο περιζήτητη Κάρμεν Σολέρ.
-Λιποθυμούν από το σοκ. -Φοβού τους ζωντανούς, όχι τους νεκρούς.
Μου επιτρέπετε;
Μην το ξεχνάς. Πόσος καιρός πέρασε που πέθανε η εξαδέλφη μου;
Δεσποινίς Άλμπα, να σας μιλήσω λίγο;
Τι θα θέλατε;
Έμαθα για τη διένεξή σας με τη δίδα Αλίθια Κάσας.
Με κίνδυνο να φανώ αδιάκριτη, ζητώ να αναθεωρήσετε τη στάση σας.
Ήταν κακή στιγμή, αλλά η δις Κάσας είναι η καλύτερη συνοδός που θα βρείτε.
Θα μπορούσα να έχω εσάς. Έχετε ένα χάρισμα.
Θέλω να εργασθείτε για μένα. Θα έχετε δικό σας δωμάτιο και μισθό.
Θα ήταν καλύτερα για όλους αν εξαφανιζόμουν.
Αλλά δεν μπορώ. Η Κριστίνα με χρειάζεται.
Λυπάμαι, αλλά δεσμεύτηκα με τις αδελφές Μενθία.
Σκεφθείτε το.
Μην του χαμογελάτε. Τον ενθαρρύνετε.
Η μητέρα μου θέλει να φερθώ φιλικά.
Πώς θα φανεί η οικογένεια Θαπίκο;
Λοιπόν, τουλάχιστον είναι ευχάριστος.
Πάρα πολύ.
Και…
Σίγουρα δεν θα μας εμποδίσει.
Δεν πρέπει να δέχεσαι δώρα. Δεν σε νοιάζει τι θα πει ο κόσμος;
Τι συμβαίνει;
Η Αντέλα δέχτηκε ακριβό δώρο από τη δόνα Πακίτα.
Δεν είναι υπέροχο;
Σε έχει στην καρδιά της.
Αρχίζω να τη συμπαθώ, παρά τα βάσανα που μου προκαλεί.
Λέει ότι ο Λάζαρο άλλαξε απ' όταν του μίλησα. Και…
Όντως είναι αγνώριστος.
Άντε πάλι με τον πρίγκιπα του παραμυθιού.
Παραμυθιού; Είμαι πολύ προσγειωμένη.
Τι αφέλεια. Σας εκμεταλλεύεται και τις δύο.
Δεν είναι όλοι οι πλούσιοι άσπλαχνοι και μοχθηροί.
Υπάρχουν κάποιοι με καλή καρδιά και γνήσια αισθήματα.
Εσύ τι λες, Ελένα;
Λέω ότι, δυστυχώς, δεν επιλέγουμε ποιον θα ερωτευτούμε.
Μη γελάτε. Απλή σύμπτωση είναι.
Δεν περίμενα να σε δω εδώ.
Με κάλεσε το καθήκον.
Κράτα.
Ζητώ συγγνώμη αν ήταν έλλειψη τακτ που μίλησα για τις αμφιβολίες μου.
Εκτιμώ την ειλικρίνειά σου.
Όχι σαν τον Εδουάρδο.
Ήξερες ότι παντρεύεται; Με μια Γαλλίδα αριστοκράτισσα.
Δημοσιεύθηκε στην εφημερίδα.
Και πώς είσαι;
Πονάει. Δεν θα το αρνηθώ.
Αλλά τώρα κατανοώ την κατάστασή σου.
Ξέρω πώς είναι να διχάζεσαι ανάμεσα σε δύο.
Τα συναισθήματα δεν ελέγχονται. Πάνω απ' όλα, είμαι φίλη σου.
Μίλα μου για εκείνη.
Όχι, δεν νομίζω ότι είναι καλή ιδέα.
Λες να μην τα πηγαίναμε καλά;
Ή μήπως τη γνωρίζω;
-Μην επιμένεις, γιατί… -Δεν επιμένω. Δεν θα σε ενοχλήσω.
Τη γνωρίζω;
Κυρίες και κύριοι, αρχίζει η συνεδρία.
Πιαστείτε από τα χέρια.
Ανοίξτε το μυαλό σας.
Είστε έτοιμοι για ένα ταξίδι στο επέκεινα;
Κυρίες και κύριοι, σας παρουσιάζω την απίστευτη,
την εκπληκτική Κάρμεν Σολέρ.
Αισθάνομαι πολλή ενέργεια σε αυτό το δωμάτιο.
Δονήσεις από άλλους κόσμους.
Σίγουρα, μια χαμένη ψυχή έχει κάτι να μοιραστεί με κάποιον από εσάς.
ΑΝΤΙΟ
-Π… -Π…
-Ρ… -Ρ…
-Ο… -Ο…
Δ…
-Ο… -Ο…
-Σ… -Σ…
-Ι… -Ι…
Α…
Α.
Προδοσία.
ΠΡΟΔΟΣΙΑ
Προδοσία. Ποιος είναι ο προδότης;
Προδοσία;
Αδελφές Μενθία,
να είστε σε επιφυλακή.
Πιο εύκολα αποφεύγετε μια λόγχη παρά ένα κρυφό στιλέτο.
Η προδοσία καραδοκεί κοντά σας.
Κυρία Σολέρ;
Κυρία Σολέρ, να μάθουμε το όνομα του πνεύματος που σας κυρίευσε;
Όχι, δεν το αποκάλυψε.
Ησυχάστε. Δεν ήταν η μητέρα σας.
Απεβίωσε ειρηνικά και αποχώρησε από αυτήν τη διάσταση
όπου περιπλανώνται όσα πνεύματα έχουν εκκρεμότητες.
Ας συνεχίσουμε. Κρατήστε σφιχτά τα χέρια.
Είστε βέβαιη ότι δεν είδατε μια κοντή γυναίκα
με ρυτίδες στα μάτια κι ένα λακκάκι στο πιγούνι;
Λυπάμαι. Η εξαδέλφη σας δεν εμφανίστηκε.
Αλλά μερικές φορές, κάποια πνεύματα είναι φευγαλέα.
Ναι. Η εξαδέλφη μου είναι πολύ φευγαλέα.
Για να ξαναδοκιμάσετε, πληρώστε για άλλη συνεδρία.
-Μητέρα, όλα καλά; -Ναι.
Δόνα Πακίτα, δεν θέλατε να φρεσκαριστείτε; Σας συνοδεύω.
Θα μιλήσουμε αργότερα, κυρία Σολέρ.
Θέλετε να πείτε κάτι;
Ξέρετε τη γνώμη μου για εσάς. Αφήστε ήσυχη τη μητέρα μου.
Επειδή δεν με συμπαθείτε;
Ή επειδή δεν θέλετε να της πω όσα ξέρω για εσάς;
Δεν πιστεύω ούτε λέξη απ' όσα λέει αυτή.
Ευτυχώς δεν εκμεταλλεύτηκε την Καρλότα για τη μητέρα.
Κριστίνα, είμαστε οι προδότριες, όχι οι προδομένες.
Τον αγαπώ. Σε παρακαλώ, μην πεις τίποτα.
Νομίζω ότι ξέρω τι εννοούσε η Κάρμεν Σολέρ με την "προδοσία".
Η Άλμπα είπε στην Ελένα να γίνει συνοδός της.
Ήσασταν αφηρημένη στη διάρκεια της συνεδρίας.
Δεν πιστεύετε στο επέκεινα;
Δεν επηρέασε αυτό τη συνεδρία.
Σας έκαναν κάτι φρικτό οι γονείς σας.
Αλλά αισθάνονται τύψεις.
Δεν θέλετε μια δεύτερη ευκαιρία;
Δεν ξέρω τι εννοείτε. Με συγχωρείτε…
Συγγνώμη.
Δεν πειράζει.
Λοιπόν…
Θα με συνοδεύσεις να αλλάξω, Χοσεφίνα;
Δεσποινίς Μπιάντα;
Δις Μπιάντα, είστε καλά;
Αφήστε με.
-Ούτε εγώ δεν σας έχω αναστατώσει τόσο. -Πρέπει να μείνω μόνη.
Λόγω όσων σας είπε η Κάρμεν Σολέρ.
Τίποτε δεν σας ξεφεύγει.
Καλώς. Δεν θέλετε να ξαλαφρώσετε;
Προφανώς, δεν θα γράψω λέξη γι' αυτό στο άρθρο μου.
Ίσως σας είπε κάτι που ανακάλυψε για να σας εκπλήξει.
Όχι, δεν ισχύει.
Τότε, ποιο ήταν το μήνυμα;
Ήξερε ότι διέκοψα τις σχέσεις μου με τους γονείς μου.
Νόμιζα ότι πέθαναν.
Για εμένα, πέθαναν.
Δεν ήμουν η κόρη που ήλπιζαν, και όταν τους χρειαζόμουν περισσότερο,
με πέταξαν στον δρόμο.
Λυπάμαι.
Δεν πειράζει.
Πάτε να κλέψετε τη συνοδό μου;
Δεν είναι ανάρμοστο πίσω από την πλάτη των γνωστών σας;
Δεν ήταν προμελετημένο. Προέκυψε στη συζήτηση.
Και μην ανησυχείτε. Αρνήθηκε την προσφορά μου.
Αν και δίστασε.
Ίσως να μη νιώθει τόσο άνετα στο σπίτι σας όσο νομίζετε.
Θα περίμενα να αρνηθεί αμέσως.
Ο Σαντιάγο με φίλησε.
Δεν χαίρεστε;
Άρχισα να έχω αισθήματα για κάποια άλλη.
Δική της είναι. Είμαι σίγουρη.
Είναι δική σας.
Δεν θα τους δώσω δεύτερη ευκαιρία.
Δεν τη δίνετε σε εκείνους ή στον εαυτό σας;
Δεν…
Δεν θα σας πληγώσω.
Ίσως σας πληγώσω εγώ, όμως.
Λοιπόν, είστε τυχερή, γιατί είμαι πολύ ριψοκίνδυνος.
Η Κριστίνα ήταν;
-Τι κάνεις εδώ; -Εσύ τι κάνεις εδώ;
Το δωμάτιό μου είναι.
Άκουσα θόρυβο και νόμιζα ότι ήσασταν κάποιοι άλλοι.
Λοιπόν, δεν είσαι η μόνη που ξαφνιάστηκε.
Αλλά με ξέρεις καλά, δεν αρνούμαι αυτό που είμαι.
Δεσποινίς Κριστίνα, σας παρακαλώ, αν αγαπάτε τη φίλη σας…
Αγαπώ εκείνη κι εσένα, Χοσεφίνα. Είμαι η τελευταία που θα σας κρίνει.
-Με άφησε έγκυο ο Εδουάρδο. -Δεσποινίς Μενθία;
-Όχι. -Δεσποινίς Μενθία;
Πάρε αυτό.
Δεσποινίς Μενθία;
Δεσποινίς Μενθία; Είστε καλά;
Δεν έχει πολύ φως, και έριξα το βάζο. Συγγνώμη.
Ήταν δώρο από την πεθερά μου. Μου έκανες χάρη.
Πάμε κάτω;
Τι παράξενο.
Υπάρχουν πνεύματα εδώ.
-Υπάρχουν πολλά πνεύματα. -Ηρεμήστε. Ορίστε, ήρθε.
Εσύ ξεφώνισες, Κριστίνα;
Ναι, αλλά ησυχάστε.
Την ξεγέλασε το σκοτάδι.
Κατανοητό είναι. Είμαστε όλοι λίγο νευρικοί.
Θα δυσκολευτούμε να κοιμηθούμε απόψε.
Ησυχάστε, καλά είμαι.
-Αλλά είναι αργά. Να πάμε σπίτι. -Ναι.
-Δεν θα ξεχάσω ποτέ αυτήν τη νύχτα. -Ούτε εγώ. Πάμε.
Θα συνεννοηθώ με τη Σολέρ.
Μητέρα, μη γίνεστε εύπιστη.
Καθένας πιστεύει ό,τι τον βολεύει, γιε μου. Μη με πρήζεις, σε παρακαλώ.
Σας πάει πολύ.
Σας αρέσει; Μου το χάρισε η μητέρα σας.
Ήταν της γιαγιάς.
Αλήθεια;
Δεν είχα ιδέα. Δεν θέλω να νομίζετε ότι την εκμεταλλεύομαι.
Όχι. Καθόλου.
Η Κάρμεν Σολέρ εκμεταλλεύεται.
Θυσιάζεστε για τη μητέρα μου.
Αν σας συμπαθεί τόσο ώστε να σας το δώσει…
Καληνύχτα.
Ειλικρινά, μακάρι να είχα περάσει πιο πολύ χρόνο μαζί σας απόψε.
Αλλά μετά εξαφανιστήκατε ξαφνικά… Πουφ!
Είμαι ένα άλυτο μυστήριο. Όπως της Κάρμεν Σολέρ.
Ταιριάζουν τέλεια οι δυο τους.
-Πρέπει να φύγω. -Νομίζετε;
-Ήταν υπέροχα. -Στην κόρη σας αξίζει κάποιος…
Να ορίσουμε ημερομηνία για πρόταση γάμου.
Δεσποινίς Μπιάντα.
Ναι;
Θα εγκαταλείπατε την αδελφή μου σε τέτοιες στιγμές;
Όχι. Οπωσδήποτε όχι.
Γιατί σκεφθήκατε την προσφορά της Άλμπα;
Δεν ξέρω τι να σας πω. Θα ζητήσω συγχώρεση στις προσευχές μου.
Ξέρετε τι λέω εγώ;
Ότι εσείς ξέρετε τα πάντα για εμάς,
μα τι ξέρουμε εμείς για εσάς;
Πρέπει να λήξει αυτή η φάρσα.
Πρέπει να σου μιλήσω.
Κι εγώ. Ελάτε.
Πρώτα εσείς.
Απόψε, σκέφτηκα ότι ήσουν η άλλη.
Συνέδεσα τις τελείες, βλέπεις;
Η βεντάλια, ο δισταγμός με την Άλμπα…
Όταν δεν σας είδα στη σάλα, τότε…
Είμαι αχάριστη και κακομαθημένη. Δεν αξίζω τη φιλία σου.
Όχι, δεσποινίς.
Εγώ δεν αξίζω την εμπιστοσύνη σου.
Πιστεύετε στα σημάδια;
Εγώ ήμουν δύσπιστη.
Αυτό, όμως…
ούτε η Σολέρ δεν θα το προέβλεπε.
Ή θα μπορούσε;
Υποτιτλισμός: Νίκος Μανουσάκης